b'\n_START_ARTICLE_\nTuhks\xc3\xa4\xc3\xa4lik\n_START_SECTION_\nKirjeldus\n_START_PARAGRAPH_\nLinnu pikkus on umbes 14,5 cm. Tuhks\xc3\xa4\xc3\xa4liku vanalinnu \xc3\xbclapoole sulestik on tumehall ja alapoole sulestik hallikasvalge. Immatuurne lind on pruunikashalli \xc3\xbclapoole ja tuhmkollaka alapoolega. Jalad on helekollased ja pikad. Tuhks\xc3\xa4\xc3\xa4lik elab m\xc3\xa4gi- ja haldjametsade alarindes._NEWLINE_Tema eluviiside kohta pole midagi kindlalt teada. Arvatakse, et ta pesitseb maapinnal.\n_START_SECTION_\nArvukus\n_START_PARAGRAPH_\nTuhks\xc3\xa4\xc3\xa4lik oli 19. sajandil \xc3\xbcsna arvukas, kuid 20. sajandil on tema kohta vaid \xc3\xbcksikuid teateid. Viimane usaldusv\xc3\xa4\xc3\xa4rne vaatlus oli 1961. aastal. Liigi taasleidmiseks on lootust, sest sobivat elupaika veel leidub. Tema arvukuse languse \xc3\xbcks t\xc3\xb5en\xc3\xa4oline p\xc3\xb5hjus oli sissetoodud mangustid, kelle jaoks ta oli kerge saak. Teine p\xc3\xb5hjus v\xc3\xb5ib olla elupaiga h\xc3\xa4vitamine.'